62023TO0406_INF
Rješenje Općeg suda (drugo vijeće) od 6. kolovoza 2024. – Tiroler Sparkasse/SRB
(predmet T-406/23) (
1
)
„Ekonomska i monetarna unija - Bankovna unija - Jedinstveni mehanizam za sanaciju kreditnih institucija i određenih investicijskih društava (SRM) - Jedinstveni fond za sanaciju (SRF) - Odluka SRB-a o izračunu ex ante doprinosa za razdoblje doprinosa 2023. - Članak 70. stavak 2. Uredbe (EU) br. 806/2014 - Očito osnovana tužba - Vremensko ograničenje učinaka rješenja”
1.
Ekonomska i monetarna politika – Ekonomska politika – Jedinstveni mehanizam za sanaciju kreditnih institucija i određenih investicijskih društava – Ex ante doprinosi Jedinstvenom fondu za sanaciju (SRF) – Godišnja gornja granica ukupnog iznosa pojedinačnih doprinosa utvrđena kao 12,5 % konačne ciljne razine – Područje primjene – Primjena u početnom razdoblju
(Uredba br. 806/2014 Europskog parlamenta i Vijeća, čl. 70. st. 2. prvi i četvrti podst.)
(t. 27.)
2.
Ekonomska i monetarna politika – Ekonomska politika – Jedinstveni mehanizam za sanaciju kreditnih institucija i određenih investicijskih društava – Ex ante doprinosi Jedinstvenom fondu za sanaciju (SRF) – Godišnja gornja granica ukupnog iznosa pojedinačnih doprinosa utvrđena kao 12,5 % konačne ciljne razine – Doseg – Nepremašivanje Jedinstvenog sanacijskog odbora (SRB) te gornje granice – Kriteriji za ocjenu – Dinamični pristup konačnoj ciljnoj razini
(Uredba br. 806/2014 Europskog parlamenta i Vijeća, čl. 69. st. 1. i čl.70. st. 2. prvi i četvrti podst.)
(t. 26., 28.)
Izreka
1.
Odluka SRB/ES/2023/23 Jedinstvenog sanacijskog odbora (SRB) od 2. svibnja 2023. o izračunu ex ante doprinosâ Jedinstvenom fondu za sanaciju za 2023. poništava se u dijelu u kojem se odnosi na Tiroler Sparkasse Bankaktiengesellschaft Innsbruck.
2.
Učinci Odluke SRB/ES/2023/23 u dijelu u kojem se ona odnosi na Tiroler Sparkasse održavaju se na snazi sve dok SRB ne poduzme potrebne mjere kako bi postupio u skladu s ovim rješenjem, i to u razumnom roku koji ne može biti dulji od šest mjeseci računajući od dana pravomoćnosti ovog rješenja.
3.
SRB će osim vlastitih troškova snositi i troškove Tiroler Sparkasse.
(
1
)	SL C 314, 4. 9. 2023.